**Ochrana prírody**

Ochranou prírody a krajiny sa rozumie obmedzovanie zásahov, ktoré môžu ohroziť, poškodiť alebo zničiť podmienky a formy života, prírodné dedičstvo, vzhľad krajiny, znížiť jej ekologickú stabilitu, ako aj odstraňovanie následkov takých zásahov.

Ochrana prírody sa delí na **všeobecnú ochranu** prírody a krajiny a **osobitnú ochranu** prírody a krajiny, kam patrí územná ochrana, druhová ochrana chránených rastlín a chránených živočíchov.

**Základné práva a povinnosti pri všeobecnej ochrane prírody a krajiny**

Každý je pri vykonávaní činnosti, ktorou môže **ohroziť, poškodiť alebo zničiť** rastliny alebo živočíchy, alebo ich biotopy, povinný postupovať tak, aby nedochádzalo k ich zbytočnému úhynu alebo k poškodzovaniu a ničeniu.

**Zakazuje sa** **odchytávať a usmrcovať živočíchy** na miestach ich prirodzeného výskytu.

**Osobitná ochrana prírody**

Osobitná ochrana prírody a krajiny sa skladá z územnej a druhovej ochrany rastlín a živočíchov.

**Územná ochrana** sa realizuje v nasledovných kategóriách:

♣ národný park: Tatranský národný park, Národný park Pieniny, Národný park Nízke Tatry

♣ chránená krajinná oblasť: CHKO Malé Karpaty, CHKO Východné Karpaty

♣ prírodná rezervácia

♣ prírodná pamiatka

♣ chránený areál

♣ chránený krajinný prvok

**Druhová ochrana**

Ide o chránené rastliny, chránené živočíchy, chránené nerasty a chránené skameneliny. Sú to druhy, ktoré sa vzácne vyskytujú alebo sú ohrozené.

 Červený zoznam ohrozených a vzácnych druhov rastlín a živočíchov Slovenska obsahuje 1406 rastlinných a 808 živočíšnych druhov.

**Orgány ochrany prírody**

Štátnu správu vo veciach ochrany prírody a krajiny vykonáva:

* Ministerstvo životného prostredia SR ako ústredný orgán štátnej správy vo veciach ochrany prírody a krajiny,
* Slovenská inšpekcia životného prostredia (ďalej len "inšpekcia"),
* obvodný úrad životného prostredia,
* obec,
* Štátna veterinárna a potravinová správa.

**Vyjadrenie orgánu ochrany prírody sa vyžaduje:**

* vydanie stavebného povolenia na stavbu alebo zmenu stavby,
* vydanie rozhodnutia o zmene v užívaní stavby,
* vydanie povolenia na výrub drevín podľa osobitných predpisov,

